25/2017. (IV.19.) sz.    Ö n k o r m á n y z a ti   Határozat:
[bookmark: _GoBack](A Jászsági Apponyi Albert Általános Iskola és Alapfokú Művészeti Iskola átszervezésének véleményezéséről)

Jászjákóhalma Község Önkormányzatának Képviselő-testülete megtárgyalta a Jászberényi Tankerületi Központnak a Jászsági Apponyi Albert Általános Iskola és Alapfokú Művészeti Iskola átszervezésére tett javaslatát.

Figyelembe véve az átszervezés szakmai indokait, a Képviselő-testület a Jászsági Apponyi Albert Általános Iskola és Alapfokú Művészeti Iskola átszervezését támogatja.

Határidő: 2017. április 21.
Felelős: polgármester


26/2017. (IV.19.) sz.    Ö n k o r m á n y z a ti   Határozat:
(A polgármester 2017. évi szabadságolási ütemtervének jóváhagyásáról)


Jászjákóhalma Község Önkormányzatának Képviselő-testülete a közszolgálati tisztviselőkről szóló 2011. évi CXCIX. törvény 225/C.§ (2) bekezdésében meghatározott jogkörében eljárva, a határozat melléklete szerint elfogadja és jóváhagyja Terjéki Tünde polgármester 2017. évre vonatkozó szabadságolási ütemtervét.

Határidő: soron kívül.
Felelős: Terjéki Tünde polgármester, Pelyvásné Dr. Támba Krisztina jegyző


27/2017. (IV.19.) sz.    Ö n k o r m á n y z a ti   Határozat:
(A Jászjákóhalmi Sporthorgász Egyesület által rendezett megyei verseny támogatásáról)

Jászjákóhalma Község Önkormányzatának Képviselő-testülete a 2017. évi költségvetés tartalékalapja terhére 415.000,-Ft, azaz Négyszáz-tizenötezer forint támogatást nyújt a Jászjákóhalmi Sporthorgász Egyesületnek a 2017. július 1-i megyei verseny haltelepítése finanszírozásához.

A támogatás az Egyesület által a támogatás összegének rendeltetésszerű felhasználásáról szóló számla benyújtását követően 8 napon belül kerül kiutalásra.

A Képviselő-testület felhatalmazza a polgármestert a szükséges intézkedések megtételére.

Határidő: értelemszerű
Felelős:Terjéki Tünde polgármester

